ananddey/assamese-wiki-corpus huggingface dataset:
অসমৰ মেটেকা শিল্প

মেটেকা বা পানী মেটেকাৰ শিল্প অসমৰ এক উদীয়মান কুটিৰ শিল্প। এই শিল্পত মেটেকাৰ পৰা হেণ্ডবেগ, পইচা থোৱা বেগ, টেবুল মেট, ফাইল কভাৰ, কলমদানি আদি সজা হয়।

ইতিহাস

অসমত ৰাজ্যৰ প্ৰায় প্ৰতিখন নদী, ডাঙৰ ডাঙৰ জলাশয়ৰ পৰা আৰম্ভ কৰি গাঁৱে-ভূঞে ঘৰুৱা পুখুৰীলৈকে মেটেকা প্ৰচুৰ পৰিমাণে দেখা যায়। দীৰ্ঘদিন ধৰি জলজ উদ্ভিদবিধক কেৱল আৱৰ্জনা হিচাপেহে গণ্য কৰা হৈছিল আৰু হয় পৰিষ্কাৰ কৰি পেলোৱা হৈছিল নহয় ব্যৱহাৰ নকৰাকৈয়ে ৰখা হৈছিল। মূলতঃ মেটেকাক অপতৃণ হিচাপে গণ্য কৰা হৈছিল।

২০০৮ চনত উত্তৰ-পূৰ্বাঞ্চল উন্নয়ন বিত্ত নিগম (নেডফি) আৰু উত্তৰ-পূৰ্বাঞ্চল পৰিষদে (এন ই চি) বাঁহ আৰু বেতৰ সম্পদৰ অভাৱ হোৱা পৰিবেশত প্ৰভাৱ পেলোৱাত শিপিনীসকলক হস্তশিল্পৰ কেঁচামাল হিচাপে মেটেকাক প্ৰচাৰ কৰাৰ উদ্যোগ লৈছিল। প্ৰশিক্ষণৰ বাবে ১০০০ শিল্পীক লক্ষ্য কৰি লোৱা হৈছিল আৰু সামৰ্থ্য বিকাশ, বজাৰ সংযোগ আদিৰ জৰিয়তে তেওঁলোকে নিজৰ পদক্ষেপ আৰম্ভ কৰিছিল।

ইয়াৰ পিছত অসম ৰাজ্যিক গ্ৰামীণ জীৱিকা অভিযানে (এ এছ আৰ এল এম) ইয়াৰ অধীনৰ আত্মসহায়ক গোটসমূহক প্ৰশিক্ষণ দি মেটেকাৰ পৰা লাগতিয়াল সামগ্ৰী, গৃহসজ্জাৰ সামগ্ৰী আদি প্ৰস্তুত কৰিবলৈ সিদ্ধান্ত লয়। প্ৰথমে তেওঁলোকে অসমত ছটা মণ্ডলত মুঠ ৬০০ লোক সামৰি এই প্ৰকল্পটো পৰীক্ষামূলক হিচাপে গ্ৰহণ কৰে। এই মণ্ডলকেইটা হ’ল দৰং জিলাৰ অন্তৰ্গত পূব মংগলদৈ, কোকৰাঝাৰ জিলাৰ অন্তৰ্গত কচুগাঁও, নগাঁও জিলাৰ অন্তৰ্গত দলংঘাট, তিনিচুকীয়া জিলাৰ অন্তৰ্গত গুঁ‌ইজান, মাজুলী জিলাৰ অন্তৰ্গত মাজুলী আৰু ধেমাজি জিলাৰ অন্তৰ্গত ধেমাজি॥

ছিমাং নামৰ ছয়গৰাকী মহিলাৰ এটা গোটে ক’ভিড-১৯ মহামাৰীৰ সময়ত ৯টা পৰম্পৰাগত জনগোষ্ঠীক প্ৰশিক্ষণ দি ১০০% জৈৱ-বিঘ্নিত আৰু পচন সাৰযোগ্য যোগাসনৰ মেট নিৰ্মাণ কৰি মূৰহেন নামেৰে প্ৰকল্প হাতত লৈছিল। বৰ্তমান তেওঁলোকে উৎপাদন প্ৰক্ৰিয়াত ৪৪টাতকৈও অধিক মাছমৰীয়া সম্প্ৰদায়ক জড়িত কৰে। ইয়াৰ পিছত সেই শুকান মেটেকাৰে গুঁ‌ঠি বিভিন্ন সামগ্ৰী সাজি উলিওৱা হয়। ইয়াত প্ৰায়ে ৰঙো কৰা হয়।

উৎপাদিত সামগ্ৰীসমূহ

২০২১ চনত অসমৰ গুৱাহাটীৰ দুজন যুৱক - ৰূপাংকৰ ভট্টাচাৰ্য্য আৰু অনিকেত ধৰে মেটেকাৰ পৰা ছপা কৰিব পৰা হাতেৰে নিৰ্মিত কাগজ নিৰ্মাণৰ বাবে কৰা প্ৰচেষ্টাৰ বাবে স্বীকৃতি লাভ কৰে। ৰূপাংকৰ আৰু অনিকেত দুয়োজনে শিক্ষণ আৰু প্ৰশিক্ষণৰ কঠোৰ প্ৰক্ৰিয়াৰ জৰিয়তে কুম্ভি কাগজৰ সৈতে উদ্যোগীকৰণৰ যাত্ৰাত নামি পৰে। কুম্ভি কাগজ ১০০% জৈৱ-বিঘ্নিত আৰু ৰসায়ন মুক্ত হাতেৰে নিৰ্মিত কাগজ প্ৰস্তুত কৰাত বিশেষজ্ঞ।

আত্মসহায়ক গোটসমূহৰ দ্বাৰা উৎপাদিত সামগ্ৰীৰ ভিতৰত হাতত লোৱা বেগ, পইচাৰ বেগ, কলমদানি, বাস্কেট, ফাইল কভাৰ, গৃহসজ্জাৰ সামগ্ৰী, টেবুল মেট আদি।

তথ্য সংগ্ৰহ

শ্ৰেণী:অসমৰ সংস্কৃতি
শ্ৰেণী:কুটিৰ শিল্প
অসম ডনব’স্ক’ বিশ্ববিদ্যালয়

অসম ডনব’স্ক’ বিশ্ববিদ্যালয় ২০০৮ চনৰ ২৯ মাৰ্চত গুৱাহাটীৰ আজাৰাত প্ৰতিষ্ঠা কৰা এখন ব্যক্তিগত বিশ্ববিদ্যালয়।
অসম ব্যক্তিগত বিশ্ববিদ্যালয় বিধি,২০০৭ৰ অনুসৰি অসম ডনব’স্ক’ বিশ্ববিদ্যালয় বিধি,২০০৯ ২০০৯ চনৰ ৯ জানুৱাৰীৰ মতে বিশ্ববিদ্যালয়খন প্ৰতিষ্ঠা কৰা হৈছিল। Salesians of Don Bosco (SDB)ৰ অধীনৰ ডনব’স্ক’ ছ'ছাইটিয়ে বিশ্ববিদ্যালয়খন পৰিচালনা কৰে।

ডনব’স্ক’ বিশ্ববিদ্যালয় অসমৰ প্ৰথম ব্যক্তিগত বিশ্ববিদ্যালয়।

ইতিহাস

উত্তৰ-পূৰ্বাঞ্চলৰ শিক্ষাৰ সৰ্বাংগীণ উন্নতিৰ বাবে Salesians of Don Bosco ছ'ছাইটিয়ে বিশ্ববিদ্যালয়খন প্ৰতিষ্ঠা কৰিছিল। ১৯৩৪ চনত ছিলংত ছেইণ্ট এণ্ঠনিচ কলেজ প্ৰতিষ্ঠা কৰাৰ পিছৰে পৰা Salesians of Don Boscoয়ে উত্তৰ-পূৰ্বাঞ্চলত কেইবাখনো উচ্চ শিক্ষাৰ প্ৰতিষ্ঠান প্ৰতিষ্ঠা কৰিছে।

১১ আগষ্ট, ২০০৮ চনত প্ৰথম অভিযান্ত্ৰিক আৰু প্ৰযুক্তিবিদ্যাৰ স্নাতকৰ পাঠ্যক্ৰম আৰম্ভ হৈছিল।
অসম চৰকাৰে অসম ডনব’স্ক’ বিশ্ববিদ্যালয় বিধি ২০০৮ চনত অনুমোদন জনায়।
৬ ডিচেম্বৰ, ২০০৮ চনত অসমৰ মুখ্যমন্ত্ৰী তৰুণ গগৈ ডাঙৰীয়াই বিশ্ববিদ্যালয়খন আনুষ্ঠানিক ভাবে উদ্বোধন কৰে।
২০০৯ চনৰ ২০ আগষ্টত প্ৰথম কম্পিউটাৰ বিজ্ঞানত স্নাতকোত্তৰ ডিগ্ৰী আৰু ২৭ আগষ্টত খাৰঘুলিৰ ডনব’স্ক’ ব্যৱস্থাপনা প্ৰতিষ্ঠান প্ৰথম ব্যৱস্থাপনাৰ স্নাতকোত্তৰ শ্ৰেণী আৰম্ভ কৰা হয়।
৮ ডিচেম্বৰ ২০১০ চনত অনলাইন দূৰ শিক্ষা www.dbuglobal.com ত আৰম্ভ কৰা হয়।

শিক্ষা

বিশ্ববিদ্যালয় খনে অভিযান্ত্ৰিক, ব্যৱস্থাপনা, সমাজ বিজ্ঞান, গৱেষণা আৰু দূৰ শিক্ষাৰ বিভিন্ন পাঠ্যক্ৰম আগবঢ়ায়।

অভিযান্ত্ৰিক আৰু প্ৰযুক্তিবিদ্যাৰ স্নাতক পাঠ্যক্ৰম
Civil Engineering
Mechanical Engineering
Computer Science and Engineering
Electrical and Electronics **Engineering
Electronics and Communication Engineering

অভিযান্ত্ৰিক আৰু প্ৰযুক্তিবিদ্যাৰ স্নাতকোত্তৰ পাঠ্যক্ৰম
M.T.M. - Master of Management in Engineering & Technology
M.Tech - Computer Science
M.Tech - Electronics and Communication Engineering
M.C.A. - Master of Computer Applications

সমাজ বিজ্ঞানৰ স্নাতকোত্তৰ পাঠ্যক্ৰম
M.S.W. - Master of Social Work
M. A. - Psychological Counselling
M. A. - Educational Leadership
M. A. - Educational Leadership (Executive)
M. A. - Child s & Development
M. A. - Convergent Media and Technologies

ব্যৱস্থাপনাৰ স্নাতকোত্তৰ পাঠ্যক্ৰম
M.B.A. - Marketing Management
M.B.A. - Human Resource Management
M.B.A. - Financial Management
M.B.A. - Operations and General Management

গৱেষণা আৰু পিএইচ ডি
Chemical Sciences
Physics
Computer Science
Civil Engineering
Electrical and Electronics Engineering
Electronics and Communication Engineering
Biotechnology
Business Administration
Social Work
Mass Communication, **Language Studie
Comparative Religion
North East India Studies.

দূৰ শিক্ষা পাঠ্যক্ৰম
Master of Business Administration (MBA) with specialization in General Management
Logistics & Supply Chain Management
Operations Management, Retail Management
Human Resource Management, Finance Management
Marketing Management
MBA in Entrepreneurship, Business Management and Strategy;
MBA in Technology Management
Master in Business Administration (Executive MBA)
Master of Computer Applications (MCA).

তথ্য সংগ্ৰহ

বহিঃ সংযোগ

বিশ্ববিদ্যালয় ৱেবচাইট
দূৰ শিক্ষা

শ্ৰেণী:অসমৰ বিশ্ববিদ্যালয়সমূহ
শ্ৰেণী:ব্যক্তিগত খণ্ডৰ বিশ্ববিদ্যালয়সমূহ
নৰ্মান লিৱিছ (বৈয়াকৰণিক)

নৰ্মান লিৱিছ (জন্ম ৩০ ডিচেম্বৰ, ১৯১২ – মৃত্যু ৮ ছেপ্টেম্বৰ ২০০৬) এগৰাকী আমেৰিকান লেখক, বৈয়াকৰণিক, অভিধানকাৰ আৰু আৰু শব্দ-বিজ্ঞানী। ইংৰাজী ভাষাৰ দক্ষতাৰ ক্ষেত্ৰত লিৱিছ এজন নেতৃস্থানীয় লোক আছিল। ১৯৭১ চনত পকেট বুক্‌ছে প্ৰকাশ কৰা তেওঁৰ বহুপঠিত 30 Days to a More Powerful Vocabulary-য়ে পঢ়ুৱৈক দিনে ১৫ মিনিটকৈ পঢ়ি "শব্দক কেনেকৈ নিজৰ গোলাম কৰিব পাৰি" সেয়া শিকাইছিল।

প্ৰাৰম্ভিক জীৱন

১৯১২ চনত নিউ য়ৰ্কৰ ব্ৰুকলীন নগৰত লিৱিছৰ জন্ম হয়। পাঁচ বছৰ বয়সতে ঘাট মাউৰা হোৱাত তেওঁক এগৰাকী বায়েক আৰু ভিনিহীয়েকে প্ৰতিপালন কৰে। এঘাৰ বছৰ বয়সত তেওঁৰ প্ৰথম প্ৰবন্ধটো অধুনালুপ্ত New York World Telegramত প্ৰকাশ পায়।

প্ৰাৰম্ভিক কৰ্মজীৱন

১৯৩৯ চনত লিৱিছে বিভিন্ন প্ৰকাৰৰ মেনিয়া সম্পৰ্কে কুইজ লিখি তেওঁৰ প্ৰথম অকাল্পনিক কৰ্ম Leisure আলোচনীত প্ৰকাশ কৰে আৰু $1 লাভ কৰে। ইয়াৰ পাছত তেওঁ পোন্ধৰ বছৰ আলোচনীৰ বাবে লিখে।

নিজকে "বেয়া ছাত্ৰ" বুলি কোৱা লিৱিছে নিউ য়ৰ্কৰ চিটী কলেজত ওলোৱা-সুমোৱা কৰি ন বছৰ কটায় আৰু শেষত কলম্বিয়া বিশ্ববিদ্যালয়ৰ পৰা স্নাতকোত্তৰ ডিগ্ৰী লাভ কৰে। কলম্বিয়া বিশ্ববিদ্যালয়ত ছাত্ৰ হিচাপে থাকোঁতেই ১৯৪১ চনত তেওঁ নিজৰ প্ৰথম কিতাপ ষষ্ঠ মানৰ এখন পাঠ্যপুথি Journeys Through Wordland লিখি উলিয়ায়।

প্ৰকাশৰ সাফল্য

১৯৪০-ৰ দশকৰ প্ৰথম ভাগত লিৱিছে "ইয়'ৰ লাইফ" আলোচনীৰ বাবে এটা মাহেকীয়া স্তম্ভ লিখিছিল। সেই সূত্ৰেই Funk & Wagnalls Co. ৰ লগত তেওঁৰ চুক্তি হয়। চুক্তিমতে প্ৰতিষ্ঠিত লেখক আৰু প্ৰকাশক ৱিল্‌ফ্ৰেড ফাংকে তেওঁৰ লগত সহযোগিতাৰে এখন কিতাপ প্ৰকাশ কৰিব।

লিৱিছে কোৱা মতে "ফাংকে দুটা বা তিনিটা পাঠ লিখিলে। মই বাকীবোৰ লিখিলোঁ। এয়া সুবিধাজনক নহয় বুলি অনুভৱ কৰিছিলোঁ, কিন্তু আৰম্ভ কৰিবলৈ এইটো এটা পথ আছিল।" 30 Days নামৰ কিতাপখনত ফাংকৰ নাম থকা বাবে আৰু বিজ্ঞানপত খৰছ কৰা বাবে কিতাপখন জনপ্ৰিয় হৈ পৰিল। এইখনক সকলোতকৈ বেছি পঠিত আৰু জনপ্ৰিয় "কেনেকৈ" শৈলীৰ কিতাপবোৰৰ অন্যতম বুলি গণ্য কৰা হয়। ১৯৪২ চনত প্ৰথম প্ৰকাশ হোৱা কিতাপখনৰ শেহতীয়া সংস্কৰণ যোৱা দশকতো ওলাইছে। এইখন আছিল লিৱিছে জীৱনকালত লিখা বা সম্পাদনা কৰা ৬৩ খন কিতাপৰ প্ৰথম।

তেওঁৰ অন্য জনপ্ৰিয় গ্ৰন্থবোৰ হৈছে ১৯৪৯ চনত প্ৰকাশিত শব্দভঁৰাল বঢ়োৱা কিতাপ Word Power Made Easy, আৰু ১৯৬১ চনত প্ৰকাশিত শব্দকোষ Roget's New Pocket Thesaurus in Dictionary Form।

লিৱিছে ১৯৭৮ চনত দা টাইম্‌ছক কয় যে ৰজেছৰ পৰিবৰ্ধিত কিতাপখন হুৰাহুৰে বিক্ৰী হৈছিল আৰু সেই সময়ত কিতাপখনত পঞ্চাছ লাখতকৈও অধিক কপী ৰাইজে কিনিছিল।

প্ৰকাশনত সাফল্য সত্বেও লিৱিছে প্ৰায়েই কৈছিল যে "লিখাটো মোৰ কাম, কিন্তু পঢ়োৱা মোৰ বাবে অৱসৰ বিনোদন।"

শিক্ষকতা

লিৱিছে তেওঁৰ শিক্ষক জীৱন নিউ য়ৰ্ক বিশ্ববিদ্যালয় আৰু চিটী কলেজ অৱ নিউ য়ৰ্কত আৰম্ভ কৰে। ১৯৬৪ চনৰ পৰা ১৯৯৫ চনলৈকে তেওঁ হুইটিয়াৰ, কেলিফ'ৰ্নিয়াৰ কমিউনিটী মহাবিদ্যালয় ৰ' হ'ণ্ড' কলেজত ইংৰাজী পঢ়াইছিল। এটা দশকতকৈও অধিক কাল তেওঁ ৰিঅ' হ'ণ্ড'ৰ যোগাযোগ বিভাগৰ অধ্যক্ষ আছিল।

২০০৬ চনত কেলিফ'ৰ্নিয়াৰ হুইটিয়াৰত ৯৩ বছৰ বয়সত তেওঁ বাৰ্ধক্যজনিত কাৰণত মৃত্যুবৰণ কৰে।

কৰ্মৰাজী

How to Get More Out of Your Reading
How to Read Better and Faster
Word Power Made Easy
30 Days to a More Powerful Vocabulary (with Wilfred Funk)
Dictionary of Word Power
Dictionary of Correct Spelling
Speak Better, Write Better
Correct Spelling Made Easy
Better English
Instant Word Power
Instant Spelling Power
Dictionary of Pronunciation
Rapid Vocabulary Builder
R.S.V.P - Reading Spelling Vocabulary Pronunciation

তথ্যসূত্ৰ

শ্ৰেণী:আমেৰিকা যুক্তৰাষ্ট্ৰৰ ব্যক্তি
এ লেটাৰ টু এ হিন্দু

এ লেটাৰ টু এ হিন্দু লিঅ' টলষ্টয়ে তাৰক নাথ দাসলৈ ১৯০৮ চনৰ ১৪ ডিচেম্বৰত লিখা এখন চিঠি। ব্ৰিটিছ ঔপনিৱেশিক শাসনৰ পৰা স্বাধীনৰ হকে ৰাছিয়াৰ লেখক আৰু চিন্তাবিদজনৰ পৰা সমৰ্থন বিচাৰি দাসে লিখা দুখন চিঠিৰ উত্তৰ আছিল 'এ লেটাৰ টু এ হিন্দু' । ভাৰতীয় বাতৰি কাকত 'ফ্ৰি হিন্দুস্তান'ত চিঠিখন প্ৰকাশ হৈছিল। চিঠিখনে ১৯০৯ চনত গান্ধীৰ নিজৰ দক্ষিণ আফ্ৰিকাৰ বাতৰি কাকত ইণ্ডিয়ান অপিনিয়নত চিঠিখন পুনৰ প্ৰকাশ কৰাৰ অনুমতি আৰু পৰামৰ্শ বিচাৰি বিশ্ববিখ্যাত টলষ্টয়লৈ লিখিবলৈ যুৱ মোহনদাস গান্ধীক প্ৰোথিত কৰিছিল। সেই সময়ত মোহনদাস গান্ধী দক্ষিণ আফ্ৰিকাত আছিল আৰু মাত্ৰ তেওঁৰ জীৱনজোৰা কৰ্মজীৱন আৰম্ভ কৰিছিল। তাৰ পিছত তেওঁ নিজে চিঠিখন, ভাৰতলৈ প্ৰেৰণ কৰা মূল ইংৰাজী প্ৰতিলিপিৰ পৰা তেওঁৰ স্থানীয় ভাষা গুজৰাটীলৈ অনুবাদ কৰে। গান্ধীয়ে তেতিয়া কাৰাগাৰত থাকোঁতে কৰাল পঢ়িবলৈ লয়।

লগতে চাওক

টিৰুকোৰাল
খ্ৰীষ্টান নৈৰাজ্যবাদ
মহাত্মা গান্ধী (১৯২৯) মোৰ সত্য অন্বেষণৰ কাহিনী
Turn the other cheek
টলষ্টয় ফাৰ্ম

তথ্যউৎস

বাহ্যিক সংযোগ

A Letter To A Hindu, by L. Tolstoy, with introduction by M. Gandhi
A Letter To A Hindu by L. Tolstoy, with introduction by M. Gandhi

শ্ৰেণী:চিঠি
পুথি চিত্ৰ প্ৰস্তুতিৰ সঁজুলি

পুথি চিত্ৰ প্ৰস্তুতিৰ সঁজুলি হ'ল চিত্ৰপুথিৰ ভূমি যিয়েই নহক লাগে এই ভূমিসমূহত লিখিবলৈ, আঁকিবলৈ আৰু কোনখিনিৰ পৰা লিখিব, কিমানলৈ লিখিব, আঁকিবৰ বাবে ক্ষেত্ৰ কিমান থাকিব বা ৰাখিব এইবোৰৰ বাবে ব্যৱহৃত কেতবোৰ সঁজুলি। সাঁচিপাতত এখন, তুলাপাত এখনত লিখিব বা আঁকিবৰ বাবে প্ৰস্তুত হৈ হোৱাৰ পিচত, মহী তৈয়াৰ হোৱাৰ পাছত বা প্ৰয়োজনীয় ৰং বৰণৰ ফলিখন সজাই লোৱাৰ পাছত পৰ্যায়ত এই সঁজুলিসমূহৰ প্ৰয়োজন হয়। পুথিখন সাঁচিপাতৰেই হওক বা তুলাপাতৰেই এটা পৃষ্ঠাত কিমান আখৰ থাকিব আৰু চিত্ৰৰ বাবে কিমান ঠাই এৰিব লাগিব সেইবোৰ জুখি-মাখি ঠিক কৰা হয়। এই সকলো জোখ-মাখ, ৰেখাৰ ব্যৱহাৰ, ৰঙৰ বিতৰণ এইবিলাকৰ ওপৰতো নিৰ্ভৰ কৰে। এনেকুৱা জোখ-মাখবিলাক কৰিবৰ বাবে খনিকৰসকলে কেতবোৰ কাঠী নিজেই সাজি লৈছিল আৰু ব্যৱহাৰ কৰিছিল।

কাপ কাঠী

এইবিধ বাঁহেৰে তৈয়াৰি কৰি লোৱা এবিধ কাঠী। সাঁচিপাত বা তুলাপাত এখন লিখিবলৈ বা আঁকিবলৈ তৈয়াৰ কৰি লোৱাৰ পাছত চাৰিওফালে কিমান ঠাইত এৰিব সেইটো ঠিক কৰি ল'বলৈ এই কাণ কাঠী ব্যৱহাৰ কৰা হয়। কাণ কাঠী দুই মুৰে এক নিৰ্দিষ্ট জোখত এটা কাণ লোৱা হয়। ভূমিৰ দীঘল-পাতল অনুসৰি বেলেগ বেলেগ জোখৰ কাণ কাঠী তৈয়াৰ কৰি লোৱা হয়। সেইবাবে পুথি অনুসৰি কাণ কাঠীৰ জোখ বেলেগ বেলেগ হয়। কাণ কাঠি কটা অংশত লিখা আৰু অঁকা হয়। কাণ কাঠী জোখা কাঠীক 'শিৰোনামা কাঠী'ও বোলা হয়।

কতলা কাঠী

এইবিধ কাঠী বাঁহেৰে তৈয়াৰ কৰা হয়। বাঁহৰ কাঠীত এমূৰে দুডাল জোং ভাগিলে যাতে সিটো মূৰৰ জোং ব্যৱহাৰ কৰিব পাৰি সেই ভাবি। ভূমিৰ ভিতৰ ভাগত কিমান শাৰী আখৰ থাকিব আৰু শাৰীবোৰৰ মাজত দূৰত্ব কিমান হ'ব লাগিব, সেই জোখ দিবৰ বাবে এই কাঠী ব্যৱহাৰ কৰা হয়। জোংদুডালেৰে হেঁচা মাৰি ভূমিত দাগ লগোৱা হয় আৰু এই দাগেই শাৰীৰ দূৰত্ব নিৰূপণ কৰে। লিপিকাৰৰ নিজ পৰিকল্পনাৰে শাৰীৰ দূৰত্ব অনুসৰি কতলা কাঠীৰ জোং কটা হয়। কাঠমিস্ত্ৰীসকলে কৰতেৰে কাটিবলৈ বা বটালীৰে খুলিবলৈ কাঠত যি যতনেৰে দাগ দি লয়, থিক সেই যতনৰ দৰেই কতলা কাঠীৰে কাম কৰা হয়।

অঁকিয়া কাঠী

কতলাত কাঠীৰে দূৰত্ব নিৰূপন বাবে যি দাগ দি লোৱা হয়, সেই দাগবোৰ সৰলৰেখাৰে টানি শাৰীবোৰৰ স্থান স্পষ্ট কৰা হয়। স্পষ্ট কৰিবৰ বাবে সম দূৰত্বৰ বিন্দুবোৰ লগ লগাবলৈ ৰেখাঙ্কন কৰোঁতে যিবিধ সঁজুলিৰ ব্যৱহাৰ কৰা হয় সেই ডালেই 'অঁকিয়া কাঠী' । অঁকিয়া কাঠীও পৈণত বাঁহৰ পৰাই তৈয়াৰ কৰি লোৱা হয়। অঁকিয়া কাঠীৰ দুই বিন্দুৰ মাজত সংযোগ ঘটাবলৈ যি আঁক মৰা হয় সেই আঁক সাৱধানে নামাৰিলে ভূমি ফাটি যাব পাৰে বাবে বৰ সাৱধানেৰে আঁচ টনা হয়। সেই আঁচ বৰ স্পষ্টও হ'ব নালাগে, মাথোঁ চকুৰে মনিব পৰা হ'লেই হয়। কিছুমান খনিকৰে অঁকিয়া কাঠী ব্যৱহাৰ নকৰি বিশেষভাৱে তৈয়াৰ সীহৰ শলাত  ব্যৱহাৰ কৰে । মাটিত লোৰ খান্দি সীহ গলাই সীহৰ শলা প্ৰস্তুত কৰা হয়। অঁকিয়া কাঠীক 'আঁক মাৰি' বুলিও কোৱা হয়।

কাপ ঢেকীয়া

ঢেকীয়াৰেই এটা জাত এই 'কাপ ঢেকীয়া' বা 'বন ঢেকীয়া'। ভূমি প্ৰস্তুত হোৱাৰ পাছত আৰু আৱশ্যকীয় জোখ-মাখবোৰ বিভিন্ন কাঠীৰে লোৱাৰ পাছত লিখাৰ কথা আহে। লিখিবৰ বাবে কাপ ঢেকীয়া পুৰণি কালত যথেষ্ট ব্যৱহাৰ কৰা হয় হৈছিল।  পৈণত কাপ ঢেকীয়া টান হোৱাৰ লগতে এটা নমনীয় গুণো থাকে। আখৰ লিখোঁতে কলম বেঁকা হৈ নাযায়, আঁহ ফাটি নাযায় আৰু কেইবাটাও আখৰলৈকে মহী নিগৰি যায়। লিখি যাওঁতে আৱশ্যকীয় নমনীয় গুণে লিখাতো সহায় বাদে মৌৰা চৰাইৰ পাখি আৰু বাঁহৰ কলমেৰে আখৰ লিখা হয়।বাঁহৰ কলমৰ সলনি কেতিয়াবা খাগৰি কলমেৰেও লিখা হয়। যোগিনীতন্ত্ৰৰ উত্তৰখণ্ডৰ সপ্তম পটলৰ মতে সোণ, ৰূপ, তাম আৰু কাঁহেৰে কলম প্ৰস্তুত কৰিব পাৰি যদিও অসমত এই কাপ ঢেকীয়া,  পাখি কলম, বাঁহৰ কলম আৰু খাগৰি কলমেৰে আখৰ লিখা হৈছিল।

তথ্য সংগ্ৰহ
ৰাছিয়া

population_estimate_year = 2015
population_estimate_rank = 9th
population_density_km2 = 8.4
population_density_sq_mi = 21.5
population_density_rank = ২১৭ তম
GDP_PPP_year = ২০১৫
GDP_PPP = $৩৪,৭৩০ কোটি
GDP_PPP_rank = ৬ষ্ঠ
GDP_PPP_per_capita = $২৩,৭৪৪
GDP_PPP_per_capita_rank = ৫৩ তম
GDP_nominal = $১২,৩৫০ কোটি
GDP_nominal_rank = ১৫ তম
GDP_nominal_year = ২০১৫
GDP_nominal_per_capita = $৮,৪৪৭
Gini_rank = ৮৩ তম
HDI_year = ২০১৩
HDI_change = steady
HDI = ০.৭৭৮
HDI_ref =
HDI_rank = ৫৭ তম
currency = ৰাছিয়ান ৰুবেল (₽)
currency_code = RUB
utc_offset = +২ৰ পৰা +১২
date_format = dd.mm.yyyy
drives_on = সোঁফালে
calling_code = +৭
cctld =
footnote_a = The Crimean Peninsula is recognized as territory of Ukraine by most of the international community, but is de facto administered by Russia.

ৰাছিয়া , হৈছে উত্তৰ ইউৰেছিয়াৰ এখন ৰাষ্ট্ৰ। ই এখন ফেডাৰেল অৰ্ধ-ৰাষ্ট্ৰপতিয় প্ৰজাতন্ত্ৰ। মাটিকালিৰ সৈতে ই, পৃথিৱীৰ আটাইতকৈ বৃহৎ ৰাষ্ট্ৰ। পৃথিৱীৰ বসবাসযোগ্য অঞ্চলৰ প্ৰায় এক অষ্টমাংশ অঞ্চল ৰাছিয়াই অধিকাৰ কৰি আছে। ২০১৪ চনৰ নৱেম্বৰ মাহত প্ৰকাশিত তথ্য অনুহৰি প্ৰায় ১,৪৪০ কোটি জনসংখ্যাৰে ই পৃথিৱীৰ তৃতীয় বৃহত্তম ৰাষ্ট্ৰ।

তথ্য সংগ্ৰহ

শ্ৰেণী:এছিয়াৰ দেশ
শ্ৰেণী:ইউৰোপৰ দেশ‎
শ্ৰেণী:ৰাষ্ট্ৰসংঘৰ সদস্য ৰাষ্ট্ৰসমূহ
শ্ৰেণী:পোখালি (দেশ)
শ্ৰেণী:বিশেষ সংশোধনৰ প্ৰয়োজন থকা প্ৰবন্ধ
ৰুক্সাৰ ঢিল্লোন

ৰুক্সাৰ ঢিল্লোন (জন্ম: ১২ অক্টোবৰ ১৯৯৩) এজন ভাৰতীয় অভিনেত্ৰী যিয়ে মূলতঃ তেলুগু চলচ্চিত্ৰত অভিনয় কৰে। তেওঁ লণ্ডনত জন্মগ্ৰহণ কৰে আৰু ভাৰতত ডাঙৰ হয়। ২০১৬ চনত কন্নড় চলচ্চিত্ৰ ৰান এণ্টনিৰ জৰিয়তে অভিনয় জীৱনৰ আৰম্ভ কৰে। তাৰ পিছত তেওঁ তেলুগু চলচ্চিত্ৰ যেনে আকাটায়ি, কৃষ্ণাৰ্জুন যুদ্ধম আৰু এবিচিডি: আমেৰিকান বৰ্ন কনফিউজড দেশীত অভিনয় কৰে। ২০২০ চনত তেওঁ হিন্দী চলচ্চিত্ৰ ভাংগ্ৰা পা লেত অভিনয় কৰে।

প্ৰাৰম্ভিক জীৱন আৰু কৰ্মজীৱন

ৰুক্সাৰ ঢিল্লোন লণ্ডনত জন্মগ্ৰহণ কৰে আৰু তেওঁ পঞ্জাবী বংশোদ্ভূত। তেওঁ গোৱাত ডাঙৰ-দীঘল হয় আৰু পিছলৈ তেওঁৰ পৰিয়াল বেংগালুৰুত স্থায়ী হয়। তেওঁ ফেশ্বন ডিজাইন বিষয়ত স্নাতক ডিগ্ৰী লাভ কৰে।

তেওঁ বিভিন্ন ভাষাৰ ছবিত সফলতা অৰ্জন কৰিছে। তেওঁৰ প্ৰথম চলচ্চিত্ৰ ৰান এণ্টনি (২০১৬)ত তেওঁ বিনয় ৰাজকুমাৰৰ বিপৰীতে অভিনয় কৰে। ছবিখন এখন ৰোমাণ্টিক-থ্ৰিলাৰ আছিল। দ্য টাইমছ অৱ ইণ্ডিয়াই লিখিছিল যে, “Rukshar excels in her role”.

২০১৮ চনত তেওঁ তেলুগু চলচ্চিত্ৰ কৃষ্ণাৰ্জুন যুদ্ধমত অভিনেতা নানীৰ বিপৰীতে অভিনয় কৰে। দ্য টাইমছ অৱ ইণ্ডিয়াই তেওঁক “adorable in her role” বুলি উল্লেখ কৰে।

২০২০ চনত তেওঁ ভাংগ্ৰা পা লে চলচ্চিত্ৰৰ জৰিয়তে হিন্দী চলচ্চিত্ৰ জগতত অভিষেক কৰে। দ্য টাইমছ অৱ ইণ্ডিয়াই লিখিছিল যে তেওঁ “confidence personified”। ফিল্মফেয়াৰে উল্লেখ কৰে যে, তেওঁ প্ৰথম হিন্দী ছবিত ভাল অভিনয় কৰে।

ফিল্মোগ্ৰাফী

চলচ্চিত্ৰ তালিকা

বছৰ চলচ্চিত্ৰ চৰিত্ৰ ভাষা
২০১৬ ৰান অ্যান্টনি ইয়াশু কন্নড়
২০১৭ আকাটায়ি অনঘা তেলুগু
২০১৮ কৃষ্ণাৰ্জুন যুদ্ধম ৰিয়া তেলুগু
২০১৯ এবিচিডি: আমেৰিকান বৰ্ন কনফিউজড দেশী নেহা তেলুগু
২০২০ ভাংগ্ৰা পা লে সিমি কোহলি হিন্দী
২০২২ অশোকা বনমলো অৰ্জুন কল্যাণম পাসুপুলেটি মাধৱী তেলুগু
২০২২ জাদুগৰ ইচ্ছা হিন্দী
২০২৩ ৰোড কিং মানসা কন্নড়
২০২৩ স্পাৰ্ক লাইফ অনন্যা তেলুগু
২০২৩ তুফাং দীপ পঞ্জাবী
২০২৪ না সামি ৰাঙা কুমাৰী তেলুগু
২০২৫ দিলৰুবা অঞ্জলি তেলুগু

টেলিভিছন

বছৰ শীৰ্ষক চৰিত্ৰ ভাষা
২০২২ জুগাড়িস্তান ৰুহি সদা হিন্দী

তথ্যসূত্ৰ

বাহ্যিক সংযোগ

শ্ৰেণী:তেলুগু চলচ্চিত্ৰৰ অভিনেত্ৰী
শ্ৰেণী:কন্নড় চলচ্চিত্ৰৰ অভিনেত্ৰী
শ্ৰেণী:হিন্দী চলচ্চিত্ৰৰ অভিনেত্ৰী
ৰাহুল দ্ৰাবিড়

ৰাহুল দ্ৰাবিড় (ইংৰাজী: Rahul Dravid; ১১ জানুৱাৰী, ১৯৭৩) এজন প্ৰাক্তন ভাৰতীয় ক্ৰিকেট খেলুৱৈ আৰু ভাৰতীয় জাতীয় দলৰ অধিনায়ক। তেওঁক বিশ্ব ক্ৰিকেটৰ শ্ৰেষ্ঠ খেলুৱৈ সকলৰ ভিতৰত অন্যতম। মাৰাঠী পৰিয়ালত জন্মগ্ৰহণ কৰা দ্ৰাবিড়ে ১২ বছৰ বয়সৰ পৰাই ক্ৰিকেট খেলিবলৈ আৰম্ভ কৰিছিল আৰু পাছলৈ ১৫ অনূৰ্ধ্ব, ১৭ অনূৰ্ধ্ব আৰু ১৯ অনূৰ্ধ্ব পৰ্যায়ত নিজ ৰাজ্যক প্ৰতিনিধিত্ব কৰিছিল। “দ্য ৱাল’’ হিচাপে পৰিচিত দ্ৰাৱিড়ে ৱিজডেন ক্ৰিকেটাৰ্চ অলমানাকৰ (Wisden Cricketers' Almanack) ২০০০ চনৰ বছৰটোৰ বিশ্বৰ পাঁচজন শ্ৰেষ্ঠ ক্ৰিকেটাৰৰ তালিকাত স্থান লাভ কৰিছিল৷

উদ্ধৃতিসমূহ

মই আন্তঃৰাষ্ট্ৰীয় আৰু ঘৰুৱা প্ৰথম শ্ৰেণীৰ ক্ৰিকেটৰ পৰা অৱসৰ লোৱাৰ কথা ঘোষণা কৰিব বিচাৰিছোঁ। ভাৰতৰ হৈ প্ৰথম টেষ্ট মেচ খেলাৰ ১৬ বছৰ হ’ল আৰু আজি মই অনুভৱ কৰিছোঁ যে এয়া আগবাঢ়ি যোৱাৰ সময়। এসময়ত ময়ো ভাৰতৰ আন সকলো ল'ৰাৰ দৰে দেশৰ হৈ খেলাৰ সপোন দেখিছিলোঁ। তথাপিও ইমান দীঘলীয়া আৰু ইমান পূৰ্ণতাপূৰ্ণ যাত্ৰা মই কেতিয়াও কল্পনা কৰিব নোৱাৰিলোঁহেঁতেন।
টেষ্ট ক্ৰিকেটৰ পৰা অৱসৰ ঘোষণা কৰা সংবাদমেলত, "After 16 yrs, Rahul Wall Dravid retires from intl cricket"; ইণ্ডিয়ান এক্সপ্ৰেছ (Indianexpress.com)

কোনো সপোনক কেতিয়াও অকলে ঢুকি পাব নোৱাৰি। পিছলৈ ঘূৰি চাওঁতে মোক শিকোৱা আৰু মোক বিশ্বাস কৰাৰ বাবে ধন্যবাদ দিবলগীয়া বহুত মানুহ আছে। বাংগালোৰ আৰু বিভিন্ন জুনিয়ৰ ৰাষ্ট্ৰীয় শিবিৰত মোৰ জুনিয়ৰ প্ৰশিক্ষকসকলে মোৰ মনত খেলখনৰ প্ৰতি এক শক্তিশালী প্ৰেমৰ বীজ সিঁচিছিল যিটো মোৰ লগত সদায় ৰৈ গৈছে৷
টেষ্ট ক্ৰিকেটৰ পৰা অৱসৰ ঘোষণা কৰা সংবাদমেলত, "After 16 yrs, Rahul Wall Dravid retires from intl cricket"; ইণ্ডিয়ান এক্সপ্ৰেছ (Indianexpress.com)

মই মাজে মাজে বিফল হৈছোঁ, কিন্তু কেতিয়াও চেষ্টা নকৰাকৈ থকা নাই৷
টেষ্ট ক্ৰিকেটৰ পৰা অৱসৰ ঘোষণা কৰা সংবাদমেলত, "After 16 yrs, Rahul Wall Dravid retires from intl cricket"; ইণ্ডিয়ান এক্সপ্ৰেছ (Indianexpress.com)

“মই ভাবো আমি প্ৰতিভাক ভুল বিচাৰ কৰোঁ। আমি প্ৰতিভা হিচাপে কি চাওঁ? মই নিজেও একে ভুল কৰিছোঁ বুলি ভাবোঁ। আমি প্ৰতিভাৰ বিচাৰ কৰোঁ মানুহৰ ক্ৰিকেট বল মাৰিব পৰা ক্ষমতাৰ ওপৰত। মৃদু টোকৰ, সময়। সেইটোৱেই একমাত্ৰ বস্তু আমি প্ৰতিভা হিচাপে দেখিবলৈ পাওঁ৷ দৃঢ়তা, সাহস, অনুশাসন, স্বভাৱ, এইবোৰো প্ৰতিভা।”
২০১২ চনত ESPNcricinfo আৰু Walt Disneyই প্ৰকাশ কৰা তেওঁৰ বিষয়ে লেখাৰ সংকলন IndiaTimeless Steel উদ্বোধনৰ সময়ত ৰাহুল দ্ৰাবিড়ে হৰ্ষ ভোগলে আৰু সঞ্জয় মঞ্জৰেকাৰৰ লগত পৰা কথা৷ 'I may have thought too much about the game but that's who I was'

আঙুলিয়াই দিব পৰাকৈ কোনো এটা বিশেষ কাৰণ নাই। এই খেলখনৰ আগতে কোনো পৰ্যায়তে অনুভৱ কৰা নাছিলোঁ যে ল’ৰাহঁত বিহ্বল হৈছে বা খেলৰ বাবে ভয় খাইছে। মই ভাবিছিলোঁ যে এই বিশেষ খেলখন খেলাৰ আগতে ল’ৰাহঁতৰ শক্তি আৰু মানসিক স্থান নিখুঁত আছিল৷
২০২৩ চনৰ ক্ৰিকেট বিশ্বকাপৰ ফাইনেলত অষ্ট্ৰেলিয়াত হাতত পৰাস্ত হোৱাৰ পাছত সংবাদমেলত প্ৰশিক্ষক ৰাহুল দ্ৰাবিড় 'We haven't played any fearful cricket in this final'

বাহ্যিক সংযোগ

লগতে চাওক

শচীন তেণ্ডুলকাৰ
Category:ভাৰতীয় ক্ৰিকেটাৰ
Category:জীৱিত ব্যক্তি
ৰানু মণ্ডল (কণ্ঠশিল্পী)

ৰানু মণ্ডল ( জন্ম: ৫ নৱেম্বৰ, ১৯৬০) এগৰাকী ভাৰতীয় নেপথ্য কণ্ঠশিল্পী। তেওঁ পশ্চিম বংগৰ ৰাণাঘাটৰ এটা ৰে’ল ষ্টেশ্যনত গান গাই ফুৰিছিল। তেওঁৰ সংগীত পৰিৱেশনৰ এটা ভিডিঅ’ (য’ত তেওঁ "এক প্যাৰ কা নাগমা হে" শীৰ্ষক হিন্দী গীত গাই থকা দেখা গৈছিল) ছ’চিয়েল মিডিয়াত ভাইৰেল হোৱাৰ পাছত তেওঁ ৰাতিটোৰ ভিতৰতে ইণ্টাৰনেট-তাৰকা হৈ পৰিছিল।

প্ৰাৰম্ভিক জীৱন

১৯৬০ চনৰ ৫ নৱেম্বৰ তাৰিখে পশ্চিমবংগৰ কৃষ্ণনগৰত ৰাণু মণ্ডলৰ জন্ম হয়। মাত্ৰ ছমাহ বয়সতে তেওঁৰ মাক-দেউতাকৰ মৃত্যু হোৱাত তেওঁ শৈশৱৰ বেছিভাগ সময় পশ্চিমবংগৰ ৰাণাঘাটত থকা তেওঁৰ খুৰীয়েক ঘৰত অতিবাহিত কৰিছিল। ৰানু মণ্ডলৰ সৰুৰে পৰা সংগীতৰ প্ৰতি আগ্ৰহ আছিল আৰু তেওঁ মহম্মদ ৰফি, মুকেশ আৰু লতা মংগেশকাৰৰ দৰে ভাৰতীয় কিংবদন্তিমূলক গায়কসকলৰ গান শুনি তেওঁলোকক অনুকৰণ কৰি আহিছে। ১৯ বছৰ বয়সত মণ্ডল বিবাহ পাশত আৱদ্ধ হোৱা ৰানু কামৰ সন্ধানত স্বামীৰ সৈতে মুম্বাইলৈ স্থানান্তৰিত হৈছিল।

পৰিয়াল

ৰানু মণ্ডলৰ দেউতাক আদিত্য কুমাৰ এজন ফেৰিৱালা আছিল। ১৯ বছৰ বয়সত তেওঁ চুবুৰীয়া বাবলু মণ্ডলৰ সৈতে বিবাহ পাশত আৱদ্ধ হৈছিল। তেওঁৰ এজনী কন্যা, এলিজাবেথ সাথী ৰয় আৰু বাবলু মণ্ডলৰ ফালৰ এজন পুত্ৰ আছে। বাবলু মণ্ডলৰ ২০০৯ চনত মৃত্যু হোৱাত ৰানু দ্বিতীয় বাৰলৈ বিবাহ পাশত আৱদ্ধ হয় আৰু তেওঁৰ দ্বিতীয় স্বামীৰ ফালৰ পৰা এজন পুত্ৰ আৰু এগৰাকী কন্যা সন্তান জন্ম হয়।

কৰ্মজীৱন

ৰানু মণ্ডলে মুম্বাইত বিভিন্ন ধৰণৰ কাম কৰি নিজৰ কৰ্মজীৱন আৰম্ভ কৰিছিল। প্ৰথমে তেওঁ মুম্বাইৰ এটা ক্লাবৰ বাবে গান গাবলৈ আৰম্ভ কৰিছিল। উক্ত ক্লাবত কাম কৰাৰ কিছু দিনৰ পাছত তেওঁ স্বামীৰ অনুমতি নোপোৱাৰ বাবে এই কামটো এৰি দিয়ে। তেওঁ তেওঁৰ প্ৰাক্তন স্বামীৰ মৃত্যুৰ পাছত নিজৰ গৃহচহৰ ৰাণাঘাটলৈ উভতি আহিছিল আৰু তাত অকলে দৰিদ্ৰতাৰ মাজেৰে জীৱন পাৰ কৰিছিল। মণ্ডলে জীৱিকা অৰ্জনৰ বাবে ৰাণাঘাটৰ ৰে’ল ষ্টেশ্যনত গান গাবলৈ আৰম্ভ কৰে। তেওঁ "এক প্যাৰ কা নাগমা হে" গানটো পৰিৱেশন কৰা এটা ভিডিঅ’ ছ’চিয়েল মিডিয়াত ভাইৰেল হোৱাৰ পিছত চৰ্চালৈ আহে।

পৰৱৰ্তী সময়ত, তেওঁক ৰিয়েলিটী টিভি শ্ব’ "ছুপাৰষ্টাৰ ছিংগাৰ"ত অতিথি প্ৰদৰ্শনৰ বাবে আমন্ত্ৰণ জনোৱা হৈছিল। অনুষ্ঠানটোত মণ্ডলৰ কণ্ঠ শুনি বলীউডৰ সংগীতজ্ঞ হিমেশ ৰেশমিয়াই তেওঁক তেওঁৰ বাবে এটা গান গাবলৈ কয়। ৰানু মণ্ডলে ২০১৯ চনত বলীউডৰ ছবি "হেপ্পী হাৰ্ডি এণ্ড হীৰ"ত 'তেৰি মেৰী কাহানী' গানটোৰ জৰিয়তে সংগীত জীৱনৰ পাতনি মেলে। ৰেশমিয়াই গানটোৰ এটা চমু সংস্কৰণ ইনষ্টাগ্ৰামত শ্বেয়াৰ কৰিছিল, এই সংস্কৰণটোৱেও সামাজিক মাধ্যমত চৰ্চা লাভ কৰে। মণ্ডলে ৰেশমিয়াৰ সৈতে "আদত" আৰু "আশিকী মে তেৰি ২.০" নামৰ আন দুটা ছাউণ্ডট্ৰেকত সহযোগিতা কৰিছিল।

তথ্যসূত্ৰ

শ্ৰেণী:ভাৰতীয় মহিলা কণ্ঠশিল্পী
শ্ৰেণী:জীৱিত ব্যক্তি
নেহৰু ষ্টেডিয়াম, গুৱাহাটী

নেহৰু ষ্টেডিয়াম অসমৰ গুৱাহাটীত অৱস্থিত এখন ষ্টেডিয়াম। ইয়াত মূলতঃ ফুটবল আৰু ক্ৰিকেট খেলা হয়। ষ্টেডিয়ামখন ১৯৬২ চনত সিংহপুৰুষ ৰাধাগোবিন্দ বৰুৱাই নিৰ্মাণ কৰিছিল। মুঠ ২৫,০০০ দৰ্শকে ষ্টেডিয়ামখনত খেল উপভোগ কৰিব পাৰে। নেহৰু ষ্টেডিয়ামত ১৪ খন এদিনীয়া আন্তৰ্জাতিক ক্ৰিকেট খেল অনুষ্ঠিত হৈছে। ইয়াৰোপৰি সন্মানীয় ঘৰুৱা ক্ৰিকেট প্ৰতিযোগিতা ৰঞ্জি ট্ৰফী আৰু দুলীপ ট্ৰফী নিয়মীয়াকৈ অনুষ্ঠিত হোৱাৰ উপৰিও দেওধৰ ট্ৰফী প্ৰতিযোগিতাও ইয়াত অনুষ্ঠিত হৈছে। আনহাতে ফুটবলৰ ক্ষেত্ৰত অসমৰ সৰ্ববৃহৎ প্ৰতিযোগিতা বৰদলৈ ট্ৰফী আৰু জি এছ এ 'এ', 'বি' আৰু 'চি' ডিভিজন ফুটবল লীগ সমূহ বাৰ্ষিক ভাৱে অনুষ্ঠিত হোৱাৰ লগতে দেশৰ অন্যতম আগশাৰীৰ ফুটবল প্ৰতিযোগিতা সন্তোষ ট্ৰফী আৰু ফেডাৰেচন কাপও এই ষ্টেডিয়ামত অনুষ্ঠিত হৈছে।

এদিনীয়া আন্তৰ্জাতিক ক্ৰিকেট মেচ সমূহ

নেহৰু ষ্টেডিয়ামত মুঠ ১৪ খন এদিনীয়া আন্তৰ্জাতিক ক্ৰিকেট মেচ অনুষ্ঠিত হৈছে। তলত এতিয়ালৈকে অনুষ্ঠিত এদিনীয়া আন্তৰ্জাতিক ক্ৰিকেট মেচ সমূহৰ এক তালিকা প্ৰস্তুত কৰা হৈছে।

তাৰিখ দল ১ দল ২ বিজয়ী ব্যৱধান
১৭ ডিচেম্বৰ, ১৯৮৩ ৬ উইকেটত
১১ জানুৱাৰী, ১৯৮৭ ৮ উইকেটত
২৩ ডিচেম্বৰ, ১৯৮৭ ৫২ ৰাণত
২২ মাৰ্চ, ১৯৯৩ ৭ উইকেটত
১৯ নবেম্বৰ, ১৯৯৩ ৭৮ ৰাণত
১ নবেম্বৰ, ১৯৯৪ ১৩৫ ৰাণত
১ নবেম্বৰ, ১৯৯৬ ৮ উইকেটত
২২ ডিচেম্বৰ, ১৯৯৭ ৭ উইকেটত
১৪ নবেম্বৰ, ১৯৯৯ ৪৮ ৰাণত
১৯ মাৰ্চ, ২০০২ ১০১ ৰাণত
৯ নবেম্বৰ, ২০০৩ ৪৪ ৰাণত
৯ এপ্ৰিল, ২০০৬ পৰিত্যক্ত -
৫ নবেম্বৰ, ২০০৭ ৫ উইকেটত
২৯ নবেম্বৰ, ২০০৮ নিৰাপত্তাৰ বাবে অনুষ্ঠিত হোৱা নাছিল -
৮ নবেম্বৰ, ২০০৯ ৬ উইকেটত
২৮ নবেম্বৰ, ২০১০ ৪০ ৰাণত

সকলো ৰেক'ৰ্ড আৰু পৰিসংখ্যা

খেল দল ১ বিৰোধী দল তাৰিখ
প্ৰথম এদিনীয়া ১৭ ডিচেম্বৰ, ১৯৮৩
অন্তিম এদিনীয়া ২৮ নবেম্বৰ, ২০১০

সৰ্বাধিক স্ক'ৰ
দল ১ বিৰোধী দল তাৰিখ স্ক'ৰ অভাৰ
১৯ মাৰ্চ, ২০০২ ৩৩৩/৬ ৫০
১ নবেম্বৰ, ১৯৯৪ ৩০৬/৬ ৫০

সৰ্বনিম্ন স্ক'ৰ
দল ১ বিৰোধী দল তাৰিখ স্ক'ৰ অভাৰ
২৩ ডিচেম্বৰ, ১৯৮৭ ১৩৫ ৪১.৩
১৯ নবেম্বৰ, ১৯৯৩ ১৩৬ ৪০.১

বাহ্যিক সংযোগ

ষ্টেডিয়ামৰ বিষয়ে তথ্য.

তথ্যসূত্ৰ

শ্ৰেণী:ভাৰতত ক্ৰিকেট
শ্ৰেণী:ফুটবল
শ্ৰেণী:ষ্টেডিয়াম
শ্ৰেণী:গুৱাহাটী